עירית שלג

עירית שלג (נולדה ב-15 באפריל 1958) היא שחקנית, במאית ומעצבת אופנה ישראלית, זוכת פרס אופיר לשחקנית המשנה הטובה ביותר לשנת 2012 על משחקה בסרט "למלא את החלל". עירית שלג גדלה בתל אביב. נהגה לשיר בפומבי מילדות. בצה"ל שירתה כפקידת אפסנאות באל עריש. בין השנים 1977–1980 למדה משחק בסטודיו למשחק ניסן נתיב, לצד אורי גבריאל ופירה קנטר. במהלך לימודיה הכירה את משה איבגי, איתו הייתה בזוגיות במשך שנים מעטות ולשניים נולדה בת, השחקנית דאנה איבגי. בתחילת שנת 1992 החלה שלג תהליך של חזרה בתשובה, וב-1993 נישאה בשנית לרב פתחיה נריה (בנו של הרב משה צבי נריה), סגן ראש ישיבת בני עקיבא כפר הרא"ה, גרוש ואב לארבעה ילדים מנישואיו הקודמים, ונולדו להם שני ילדים משותפים, והם התגוררו בתל אביב עד שהתגרשו ב-2013. עד 2005 התגוררה גם דאנה עם אמה ומשפחתה החדשה, עד ששכרה דירה משלה. שלג עסקה גם בעיצוב בגדים עבור נשים חרדיות. ב-2013 לאחר גירושיה מנריה, החלה שלג תהליך של יציאה בשאלה. ב-2024 בנה רב-סרן משה צבי נריה, מפקד פלוגה בסיירת גבעתי, נפצע קשה במהלך מלחמת חרבות ברזל. ב-1980 השתתפה בסרט של יעוד לבנון "לא לשידור". ב-1984 גילמה את חוה בסרטו של זאב רווח "ספר נשים". ב-1985 השתתפה בסרטו של איתן גרין "עד סוף הלילה". ב-1985 גילמה את זארה בסרטו של עמוס גוטמן "בר 51". ב-1988 שיחקה וליהקה את סרטם של מיכה שרפשטיין וחיים בוזגלו "נישואין פיקטיביים". ב-1989 השתתפה בסדרת הטלוויזיה "הצצקנים". ב-1990 השתתפה לצד נחום שליט בדרמת הטלוויזיה של רחל אסתרקין "ג'קי", והשתתפה בסדרת הטלוויזיה "הופה היי". ב-1991 גילמה את גליה בן דוד לצד יהודה ברקן בסרט "אבא גנוב 3" בבימויה של איילת מנחמי. ב-1995 גילמה את פטימה בסרט האימה ההוליוודי שצולם בישראל "ביעותי לילה" של טובי הופר. ב-2001 השתתפה לצד בתה דאנה, אילנה ברקוביץ' ואסי כהן בדרמת הטלוויזיה של רם נהרי "כוכב זורח מעל הלב" ששודרה בהוט. ב-2002 השתתפה בסרטה של הדר פרידליך "עבדי ה'" כחלק מסדרת הסרטים "שיעור מולדת". ב-2009 השתתפה בסרט הקולנוע החרדי לנשים "סגורים" שכתבה רוחמה מנדליאל וביימה הילה ארציאל. ב-2010 זכתה שלג לצד רמה בורשטיין במענק המיזם לקולנוע וטלוויזיה בירושלים עבור הסרט "למלא את החלל". הסרט צולם ב-2011. שלג זכתה על תפקידה בפרס אופיר לשחקנית המשנה הטובה ביותר לשנת 2012. ב-2014 גילמה את רותי בסדרת הטלוויזיה "בתולות" שכתב שחר מגן וביים אדם סנדרסון. ב-2015 גילמה את גברת בייפוס בסדרת הטלוויזיה "שטיסל" שכתבו יהונתן אינדורסקי ואורי אלון וביים אלון זינגמן. ב-2016 היא שיחקה בתפקיד האם של מיכל (נועה קולר בתפקיד הראשי) בסרט "לעבור את הקיר" בבימויה של רמה בורשטיין. שיחקה גם בסדרה שטיסל בעונה השנייה בתפקיד אלמנה חשוכת ילדים, המבקשת לשלם סכום נכבד לזוג שיסכים לקרוא לילדם על שם בעלה המנוח. ב-2018 שיחקה בתפקיד מרים, אם ישו בסרט "מריה מגדלנה", לצד חואקין פיניקס ורוני מארה. ב-2019 שיחקה בתפקיד האמא של השוטר אברהם בסדרה "תיק נעדר" ששודרה בכאן 11 וב-2020 בשידור נוסף בקשת 12. ב-2022 שיחקה בתפקיד אורנה בסרט "אמריקה".בנוסף שיחקה בסדרת הדרמה "ריקוד האש" לצד יהודה לוי עידו ברטל ונטע שפיגלמן. ב- 2024 שיחקה בתפקיד אורלי בסרט "טרופיקנה". בתיאטרון העממי: בשנת 1985 שיחקה בהצגה "תעשה לי טובה" מאת מארק קאמולטי ובוורלי קרוס שעיבד דן אלמגור וביים אריה סובר. בתיאטרון יובל של מרים עציוני: ב-1988 שיחקה בהצגה "בעל בריבוע" מאת ריי קוני. בתיאטרון הסימטה שיחקה בהצגות "סינים סינים" בבימויו של ניקו ניתאי ובהצגה "קיץ אחרון" מאת ג'יין צ'יימברס. ב-2005 שיחקה במופע "כמה עולה תקווה?" שכתבה אורית הראל וביימה רמה בורשטין - מופע נשי המיועד לנשים המשלב מחזה עם מסך וידאו, ועוסק ביחסים בתוך המשפחה בצל דור שני לשואה. באותה שנה השתתפה בהקלטת התסכית "יעקב אבינו" שכתב מנחם לוי וביים יואל דרורי בתיאטרון האודיו אבות האומה. ב-2007 שיחקה לצד ורוניקה גוטליב-כספי בהצגה "זמנים מודרניים" בה הן מדברות על ההתפתחות הטכנולוגית המואצת של שנות האלפיים וטוענות שקל יותר להתקדם מבחינת המדע מאשר מבחינת הטוהר הפנימי. ב-2008 ביימה בתיאטרון אספקלריא את ההצגה "בעקבות האריה" שכתב חגי לובר על דמותו של הרב אריה לוין. ב-2009 ביימה בתיאטרון אספלריא את ההצגה "קליל כזה" שכתבו איילת שיינברג, חדוה מאירה כחלון ושירה מלכא. ב-1980 שיחקה בהצגה "אותלו" מאת ויליאם שייקספיר שביים היי קיילוס בתיאטרון הקאמרי. ב-1981 שיחקה בהצגה "סיפור גן עדן" שכתב יעקב שבתאי (על פי הסיפור "סיפור גן-העדן" מאת איציק מאנגר) וביים שמואל בונים, ושיחקה בהצגה "הנשים העליזות מווינדזור" מאת שייקספיר. ב-1982 שיחקה בהצגה "המעגל" מאת ארתור שניצלר שביים פיטר ג'יימס. ב-1983 שיחקה בהצגה "קולי קולות קלים" מאת מייקל פריין שביים רוברט גילספי. ב-1987 שיחקה בהצגה "באמצע היום" מאת עירא דביר שביים איציק סיידוף. ב-2014 שיחקה לצד אברהם סלקטר בתיאטרון הקאמרי בהצגה "מסע ארוך אל תוך הלילה" מאת יוג'ין או'ניל שביים מאיר בן סימון. עירית שלג, ברשת החברתית אינסטגרם עירית שלג, במיזם "אישים" לתיעוד היצירה הישראלית עירית שלג, במסד הנתונים הקולנועיים IMDb (באנגלית) עירית שלג, באתר "אידיבי", מאגר הידע העברי לקולנוע ישראלי ועולמי עירית שלג, באתר AllMovie (באנגלית) עירית שלג, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב עירית שלג, במסד הנתונים הקולנועיים KinoPoisk (ברוסית) עירית שלג, באתר ארכיון הסרטים הישראלי בסינמטק ירושלים עירית שלג, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב ראיון עם עירית שלג-נריה שחקנית יוצרת וחוזרת בתשובה, בעלון "ארגמן - לאישה הדתית" מיוחד: 12 בעלי התשובה המשפיעים בכל הזמנים, באתר nrg‏, 25 בספטמבר 2007 דנה דרבינסקי-טיקולסקר‏, המציל של המגזר החרדי, באתר וואלה, 16 ביוני 2007 ורדה הורביץ, עירית שלג, אמה של דאנה איבגי, עזבה את הדת ולא מתחרטת על כלום, באתר Xnet‏, 26 בינואר 2015 יעקב בר-און, ‏"המשחק מלווה אותי כל החיים": עירית שלג על הסרט החדש שלה, באתר מעריב אונליין, 4 בינואר 2023 הוכרזו זוכי מענקי קרן ירושלים לקולנוע 2010 פרסי אופיר 2012: ניצחון גדול ל"למלא את החלל", באתר nana10‏, 21 בספטמבר 2012 אמיר קמינר, קרלובי וארי, עם סצנה מינית נועזת: "טרופיקנה" הישראלי שמט לסתות בפסטיבל היוקרתי, באתר ynet, 30 ביוני 2024 חיים נגיד, קומדיה של החלפות, מעריב, 17 בנובמבר 1985